EÖTVÖS LORÁND TUDOMÁNYEGYETEM

BÖLCSÉSZETTUDOMÁNYI KAR

HALLGATÓI ÖNKORMÁNYZAT

ELLENŐRZŐ BIZOTTSÁG

**ELTE BTK HÖK Hallgatói Érdekképviselői és
Küldöttgyűlési Választások 2023.**

Az ELTE BTK HÖK Ellenőrző Bizottsága ezennel kiírja a Hallgatói Érdekképviselői és Küldöttgyűlési Választásokat az alap- és osztatlan tanárszakos körzetekben.

A választás az alábbi időszakokkal operál:

* A választások kihirdetése: 2023. március 10.
* Jelöltállítási időszak: 2023. április 24. – 2023. május 5.
* Bemutatkozási időszak: 2023. május 6. – 2023. május 14.
* Választási időszak: 2023. május 17. – 2023. május 23.
* Szavazatszámlálás és eredményhirdetés: 2023. május 24.

A választások részletes szabályait az ELTE BTK HÖK Alapszabálya tartalmazza, amely elérhető az ELTE HÖK honlapján ([ehok.elte.hu) az](http://ehok.elte.hu/nu/) Átláthatóság > Szabályzatok > Alapszabály menüpontban.

Minden hallgató a saját választókörzetében lehet jelölt és csak ebben a választókörzetben jelölhet. A jelöltállításhoz szükséges aláírások összegyűjtése a hagyományos úton, jelölőlapokon fog megtörténni. Az íveket az ELTE BTK HÖK Titkárságán (1088, Budapest, Múzeum krt. 4/H), az iroda nyitvatartási idejében lehet átvenni, illetve leadni, a jelöltállítási időszakban.

Az iroda nyitvatartási ideje:

Hétfő – csütörtök: 9:00 – 16:00

Péntek: 9:00 – 14:00

EÖTVÖS LORÁND TUDOMÁNYEGYETEM

BÖLCSÉSZETTUDOMÁNYI KAR

HALLGATÓI ÖNKORMÁNYZAT

ELLENŐRZŐ BIZOTTSÁG

Amennyiben a jelentkező szeretne képet, illetve rövid bemutatkozó szöveget is közzétenni, melyek aztán a szavazófelületen megjelennek, azt elküldheti a választásokat kiíró Ellenőrző Bizottságnak e-mailben (ellenorzes@btkhok.elte.hu), 2023. május 12-ig. A megküldött fájlok nevében kérjük feltüntetni a jelentkező nevét, illetve szakját.

A hallgatói érdekképviselői és a Küldöttgyűlési választások párhuzamosan, az ebben a kiírásban leírt határidők mellett zajlanak. Azon jelentkezőnek, aki a Küldöttgyűlési választáson kíván indulni, hallgatói érdekképviselői **és** Küldöttgyűlési jelentkezést is le kell adnia és mindkét választási folyamatban össze kell gyűjtenie a meghatározott számú ajánlást.

További információkért forduljatok bizalommal az Ellenőrző Bizottsághoz a következő e-mail címen: ellenorzes@btkhok.elte.hu.

Budapest, 2023. március 10.

**Tóth Regina Petra s.k.**

elnök

ELTE BTK HÖK Ellenőrző Bizottság

Módosítva: 2023.05.14.